Sindre Bjørnestad Skar

| Sindre Bjørnestad Skar |
| --- | --- |
 Skar Dresden vuonna 2019
Henkilötiedot
Syntynyt: 22. tammikuuta 1992 (ikä 32) Bærum, Norja
Uran tiedot
Seura:  Bærums Verk IF
Laji:  maastohiihto 
Maailmancup
Kaudet:  2011–
Voitot:  2
Palkintokorokkeella:  12
 Tietolaatikko päivitetty 10. tammikuuta 2023 
  [ Muokkaa Wikidatassa ]   
| Mitalit> Maa:  Norja.Miesten maastohiihto.Euroopan nuorten olympiafestivaalit  | Mitalit> Maa:  Norja.Miesten maastohiihto.Euroopan nuorten olympiafestivaalit  | Mitalit> Maa:  Norja.Miesten maastohiihto.Euroopan nuorten olympiafestivaalit  | Maa:  Norja> Miesten maastohiihto. |
| --- | --- | --- | --- |
|  Kultaa | Szczyrk 2009 | 7,5 km (p) |  |
|  Hopeaa | Szczyrk 2009 | sprintti (v) |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Otepää 2011 | 10 km (v) |  |
|  Kultaa | Otepää 2011 | viesti |  |
|  Hopeaa | Erzurum 2012 | sprintti (v) |  |
|  Pronssia | Erzurum 2012 | 10 km (p) |  |
|  Pronssia | Erzurum 2012 | yhdistelmäkilpailu |  |
|  Pronssia | Erzurum 2012 | viesti |  |
| Alle 23-vuotiaiden MM-kilpailut  | Alle 23-vuotiaiden MM-kilpailut  | Alle 23-vuotiaiden MM-kilpailut  |  |
|  Hopeaa | Almaty 2015 | sprintti (p) |  |
Sindre Bjørnestad Skar (s. 22. tammikuuta 1992) on norjalainen maastohiihtäjä, joka edustaa Baerums Verk IF -seuraa.
Euroopan nuorten olympiafestivaaleilla Szczyrkissa vuonna 2009 Skar saavutti kultaa 7,5 kilometrin perinteisen hiihtotavan kilpailussa ja hopeaa vapaan hiihtotavan sprintissä. Nuorten MM-kilpailuissa Otepäässä vuonna 2011 Skar voitti kultaa 10 kilometrin vapaan hiihtotavan kilpailussa sekä Norjan viestijoukkueessa. Vuoden 2012 nuorten MM-kilpailuissa Erzurumissa Skar saavutti hopeaa vapaan hiihtotavan sprintissä ja pronssia 10 kilometrin perinteisen hiihtotavan kilpailussa, 20 kilometrin yhdistelmäkilpailussa sekä Norjan viestijoukkueessa. Alle 23-vuotiaiden MM-kilpailuissa Almatysa 2015 hän sai hopeaa perinteisen hiihtotavan sprintissä. Lahden MM-kilpailuissa 2017 hän sijoittui vapaan hiihtotavan sprintissä 13:nneksi. Seefeldin MM-kilpailuissa 2019 hän oli vapaan hiihtotavan sprintissä seitsemäs.
Maastohiihdon maailmancupissa Skar kilpaili ensimmäisen kerran Drammenin vapaan hiihtotavan sprintissä helmikuussa 2011 sijoittuen 28:nneksi. Kymmenen parhaan joukkoon hän sijoittui ensimmäisen kerran Lahden vapaan hiihtotavan sprintissä maaliskuussa 2013 oltuaan kymmenes. Ensimmäisen palkintosijansa hän saavutti oltuaan toinen Lahden vapaan sprintissä maaliskuussa 2015. Hän sijoittui kolmanneksi Davosin vapaan hiihtotavan sprintissä joulukuussa 2016. Ensimmäisen voittonsa hän saavutti Toblachin vapaan hiihtotavan sprintissä tammikuussa 2017. Hän oli samassa kuussa kolmas Falunin vapaan hiihtotavan sprintissä. Hän sijoittui Tour de Skihin kuuluneessa Oberstdorfin 15 kilometrin vapaan hiihtotavan yhteislähtökilpailussa toiseksi tammikuussa 2018. Toisen voittonsa hän saavutti Dresdenin vapaan hiihtotavan sprintissä tammikuussa 2019. Hän oli samalla kaudella kolmas Falunin ja Quebecin vapaan hiihtotavan sprinteissä. Kaudella 2019−2020 hän sijoittui toiseksi Dresdenin vapaan sprintissä ja kaudella 2021−2022 kolmanneksi Lahden vapaan hiihtotavan sprintissä. Kauden 2016–2017 sprintticupissa hän sijoittui kolmanneksi ja kaudella 2018–2019 neljänneksi. Kaudella 2022–2023 hän sijoittui Tour de Skillä kolmanneksi Val Müstairin vapaan sprintissä ja toiseksi Oberstdorfin 20 kilometrin vapaan hiihtotavan takaa-ajokilpailussa.